|  |
| --- |
| *Timski pristop pri spodbujanju sodelovalnega učenja in vrstniške učne pomoči*  *ŠIPK projekt, Univerza v Ljubljani, Pedagoška fakulteta* |
| **SPREHOD SKOZI ČUDEŽNI LABIRINT** |
| **Ciljna skupina:** *učenci I., II. In III. tiletja* |
| **Cilj aktivnosti:** Učenci se preko igre natančneje spoznavajo. |
| **Pripomočki:**   * Listki s trditvami * Kapa, košara |
| **Navodilo/utemeljitev za učitelje:**  *Učencem dajte navodilo, da na list papirja napišejo 3 stvari, ki jih najbolj opišejo (NE SME BITI VIDEZ, npr. Kaj rad počnem?, Kaj rad jem?, Imam brat/sestro?, Imam hišnega ljubljenčka?, Kaj se rad igram …) Povejte jim, da se na listke naj podpišejo in jih odložijo v košarico na prednji mizi.*  *Ko zberete vse listke, se usedite v krog. Izžrebajte en listek. Lahko ga preberete vi, lahko pa otrok, ki izžreba listek. Ostali otroci pa naj ugotavljajo, koga te trditve opisujejo.* |
| **Navodilo/utemeljitev za starše:**  *Sodelujejo naj vsaj 4 osebe iz družine (otroci, starši, stari starši …) Vsak naj na svoj listek napiše tri stvari, ki ga najbolj opisujejo (NE SME BITI VIDEZ, npr. Kaj rad počnem?, Kaj rad jem? ...) Listke zberite v eni košarici, kapi.. Nato se usedite v krog in izžrebajte en listek. Preberite trditve na listku in ugotavljajte koga opisujejo.* |
| **Navodilo za učence***:*  *Na listek napiši tri trditve, ki so najbolj značilne zate oz. ki te najbolj opišejo. Listek odnesi v košaro. Nato se usedi v krog in poskušaj ugotoviti, koga opisujejo trditve na izžrebanem listku.* |
| **Potek aktivnosti:**   1. Na listek napiši 3 trditve, ki te najbolj opišejo 2. Izžrebaj listek in preberi trditve 3. Ugotovi, kdo najbolj ustreza tem trditvam |